Kratersjø

En kratersjø er en innsjø som har blitt dannet inni et vulkansk krater, kaldera eller maar. Fordypningen fylles med nedbør og danner en stadig dypere innsjø fram til en likevekt har blitt oppnådd mellom vann som tilføres og vann som forsvinner på grunn av fordampning, drenering og i noen tilfeller også utstrømming over kraterkantens laveste punkt. Kratersjøer som dekker aktive vulkanske skorsteiner er ofte kjent som vulkanske innsjøer, og vannet i disse er vanligvis surt, mettet med vulkanske gasser, uklare og med en sterk grønnlig farge. Innsjøer som ligger i sovende eller utdødde vulkaner består vanligvis av ferskvann. Sikten er ofte ekstremt god på grunn av mangelen på innstrømmende elver og sedimenter.

En velkjent kratersjø er Crater Lake i Oregon i USA. Den befinner seg i kalderaen til Mount Mazama, og navnet er derav litt misvisende. Det er den dypeste innsjøen i USA med en dybde på 594 m. Crater Lake får tilførsel av vann utelukkende fra regn og snø, og har ingen inn- eller utstrømming på overflaten og har derfor det klareste vannet av alle innsjøer i verden.


Den høyeste vulkanen i verden Ojos del Salado (6 891 moh) har en permanent kratersjø som er rundt 100 m i diameter og ligger i en høyde av 6 390 m på den østre siden av vulkanen. Dette er trolig den høyestliggende innsjøen i verden.

På grunn av det ustabile miljøet eksisterer kratersjøer ofte bare periodisk. Kalderasjøer kan i motsetning være store og bestå i lang tid. For eksempel ble Lake Toba dannet av et vulkanutbrudd for rundt 70 000 år siden, og har et areal på over 1 000 km²

Selv om mange kratersjøer er svært naturskjønne kan de også være dødelige. Gass som ble frigitt fra Lake Nyos tok i 1986 livet av 1 800 mennesker ved kvelning, og andre kratersjøer slik som Mount Ruapehu sin har ofte har medvirket til ødeleggende laharer.

Innsjøer kan også dannes i nedslagskratere, men disse blir vanligvis ikke omtalt som kratersjøer unntatt i noen få frittstående tilfeller. Eksempler på slike innsjøer er blant annet Lake Bosumtwi i Ghana, Manicouagansjøen i Canada og Siljan i Sverige.

 Kratersjøer av betydning 

 Navn  Land Lake of Albano   Italia Blue Lake   Australia Lake Bolsena   Italia Lake Bracciano   Italia Crater Lake   USA (Oregon) Cuicocha   Ecuador Chonji  Nord-Korea /  Kina Volcán Irazú   Costa Rica Kapoho Crater   USA (Hawaii) Mount Katmai   USA (Alaska) Kelut   Indonesia Kerið   Island Kurile Lake   Russland (Kamtsjatkahalvøya) Medicine Lake Volcano   USA (California) Lake Mashu   Japan Lake Nemi   Italia Nemrut   Tyrkia Newberry Volcano   USA (Oregon) Lake Nyos   Kamerun Mount Pinatubo   Filippinene Mount Ruapehu   New Zealand Soufrière   St. Vincent Taal Lake   Filippinene Lake Taupo   New Zealand Lake Tazawa   Japan Lake Toba   Indonesia Lake Towada   Japan Lake Vico   Italia Lake Wenchi   Etiopia

 Referanser 

 Eksterne lenker 

 USGS Hawaiian Volcano Observatory – Artikkel om kratersjøer 
 USGS Cascades Volcano Observatory – Innsjøer av vulkansk opprinnelse 
 Vitenskapen rundt vulkanske innsjøer